บาทเปิด31.40/45บาทต่อดอลลาร์ แนวโน้มอ่อนค่า
เงินบาทเปิดตลาด 31.40/45บาทต่อดอลลาร์ แนวโน้มอ่อนค่า หลังกลับมากังวลโควิด-19 ระบาดในประเทศ ให้กรอบวันนี้ 31.30-31.50บาทต่อดอลลาร์
20 ส.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.40/45 บาท/ดอลลาร์ อ่อนค่าจาก ช่วงเย็นวันที่ 19 ส.ค. 2563 ที่ปิดตลาดที่ระดับ 31.22 บาท/ดอลลาร์
เงินบาทเช้านี้ปรับตัวอ่อนค่าจากเย็นวานนี้ หลังมีข่าวพบผู้ติดเชื้อโควิด-19 ในประเทศ 2 ราย ทำให้ตลาดเริ่มกลับมากังวลการระบาดในประเทศอีกรอบ ขณะที่ดอลลาร์สหรัฐปรับตัวแข็งค่าเมื่อเทียบกับสกุลเงินหลักอื่นๆ เนื่องจากธนาคารกลางสหรัฐฯ (เฟด) เปิดเผยรายงานการประชุมที่ระบุว่าสหรัฐจะยังคงใช้เครื่องมือที่มีอยู่ เพื่อช่วยสนับสนุนเศรษฐกิจของสหรัฐฯต่อไป
นักบริหารเงิน คาดว่า วันนี้เงินบาทยังมีโอกาสจะอ่อนค่าได้ต่อ ให้กรอบไว้ที่ 31.30-31.50 บาท/ดอลลาร์